SplashSagunt: Festival del Còmic de la Comunitat Valenciana presenta demà tota la seua programació
28 de febrer 2018

![Imagen 1](/media/l3zbbdr1/24cartel-splash_cuerpo.jpg)

SplashSagunt: Festival del Còmic de la Comunitat Valenciana arriba un any més al municipi. La delegació de Joventut de l'Ajuntament de Sagunt fa una crida a tots els fans del còmic, ja que durant els pròxims 23, 24 i 25 de març el Casal Jove del Port de Sagunt rebrà quasi una trentena d'autors/es nacionals i internacionals que faran del festival una festa del còmic per a majors i xicotets.

Demà, dijous 1 de març a les 19.30 hores, tindrà lloc la presentació dels continguts de l’SplashSagunt en el col·legi Major Rector Peset de València. A l'acte assistirà el secretari autonòmic de Cultura, Albert Girona, l'alcalde de Sagunt, Quico Fernández, el regidor de Joventut, Guillermo Sampedro, i els autors Cristina Durán i Miguel Ángel Giner que parlaran del seu últim llibre _El dia 3_, que explica el moviment reivindicatiu que va despertar l'accident de metro de València del 3 de juliol de 2006. A més, es comptarà amb la presència de la presidenta de l'Associació de Víctimes del Metro, Rosa Garrote.

D'altra banda, Cristina Durán signarà el cartell d'esta cinquena edició de l’Splash i s'inaugurarà l'exposició ‘Refugi il·lustrat’ de l’Associació Professional d’Il·lustradors Valencians (APIV), que es podrà visitar fins al 25 de març. Totes les novetats de l’Splash 2018 s'actualitzaran en la web [www.splashsagunt.es](http://www.splashsagunt.es/) a partir del divendres 2 de març.

La regidoria de Joventut recorda que l’Splash està organitzat conjuntament per la Generalitat Valenciana i l'Ajuntament de Sagunt i que compta amb el suport de l’APIV.

*   [](http://www.facebook.com/sharer.php?u=https://aytosagunto.es/va/actualitat/splashsagunt-festival-del-comic-de-la-comunitat-valenciana-presenta-dema-tota-la-seua-programacio/ "Facebook")
*   [](http://twitter.com/share?url=https://aytosagunto.es/va/actualitat/splashsagunt-festival-del-comic-de-la-comunitat-valenciana-presenta-dema-tota-la-seua-programacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/splashsagunt-festival-del-comic-de-la-comunitat-valenciana-presenta-dema-tota-la-seua-programacio/ "Linked In")
*   [](mailto:?body=https://aytosagunto.es/va/actualitat/splashsagunt-festival-del-comic-de-la-comunitat-valenciana-presenta-dema-tota-la-seua-programacio/)